Uncharted (oyun seriyası)
Uncharted, Naughty Dog tərəfindən hazırlanan və PlayStation konsolları üçün Sony Interactive Entertainment tərəfindən nəşr olunan, bir döyüş-macəra üçüncü-şəxs atıcı platforma videooyun seriyası. Seriyada Nolan Nortun səs və hərəkəti, müxtəlif tarixi sirrləri ortaya çıxarmaq üçün dünya üzrə səyahət edən xarizmatik amma üsyançı bir xəzinə ovçusu olaraq canlandırdığı Neytan (Neyt) Dreyki izləyir. Əsas seriya 2007-ci ildə PlayStation 3-də Uncharted: Drake’s Fortune ilə başladı, ardından 2009-cu ildə Uncharted 2: Among Thieves, 2011-ci ildə Uncharted 3: Drake’s Deception və son olaraq 2016-cı ildə Uncharted 4: A Thief’s End satışa çıxarıldı. 2011-ci ildə seriyanın önbölümü olan Uncharted: Golden Abyss Sony-nin PlayStation Vita əldə daşına bilən sistemində satışa çıxarıldı. Bundan sonra 2012-ci ilin sonlarında Uncharted: Fight for Fortune adlı bir kart oyunu satışa çıxarıldı. Əsas seriyadakı dörd oyun, jurnalistlər və videooyun nəşr edənləri tərəfindən, xüsusilə də bütün zamanların ən yaxşı videooyunlarından biri olaraq qəbul edilən Uncharted 2: Among Thieves, böyük maraqla qarşılandı. Oyun araşdıranlar, yüksək istehsal dəyərləri, hekayə izahatı keyfiyyəti, xarakter dizaynı və animasiyası, səsli aktyorluğu, gərçəkçi qrafika, texniki yeniliklər, musiqi balı, oyun mexanikası və oyunçulara kefli sinema hissi verən bir oyun təcrübəsi təqdim edərək oyunları təriflədi. Jurnalistlər, Hollivudun çıxardığı döyüş-macəra filmlərinə müqayisədə bənzədilərək, xüsusilə də İndiana Cons filmləri ilə bənzərlik daşıyır. Uncharted 4: A Thief’s End-ün satışa çıxılışından əvvəl seriya 28 milyonun üzərində kopiya satdı və dördüncü oyun 8.7 milyondan çox kopiya sataraq seriyanın ən çox satan oyunu olmuşdu. Uncharted oyunlarının tənqidi və kommersiya uğuru, yeddinci və səkkizinci nəsil videooyun konsolları əsnasında PlayStation'un müvəffəqiyyəti üçün əhəmiyyətli bir rol oynamışdır və Naughty Dog'un dünyadakı ən hörmətli və istedadlı videooyun hazırlayanlarından biri olma şöhrətini qaldırmaq köməkçi olmuşdur.